סם וורת'ינגטון

סמואל הנרי ג'ון "סם" וורת'ינגטון (באנגלית: Samuel Henry John "Sam" Worthington; נולד ב-2 באוגוסט 1976) הוא שחקן קולנוע אוסטרלי, המוכר בעיקר בזכות משחקו של ג'ייק סאלי (אנ') בסרט "אווטאר" (2009) מרקוס רייט בסרט "שליחות קטלנית: התעוררות" (2009) ובזכות הופעתו בתור פרסאוס בסרט הפנטזיה "התנגשות הטיטאנים" (2010) ובסרט ההמשך "זעם הטיטאנים" (2012). מאוחר יותר הוא לקח תפקידים דרמטיים יותר, והופיע בסרטים "החוב" (2010), "אוורסט" (2015), "הסרבן" (2016), "הבקתה" (2017) ו"סדק" (2019).

ביוגרפיה
וורת'ינגטון נולד בעיירה גודאלמינג שבמחוז סארי, אנגליה, ועבר עם הוריו האנגליים לפרת', אוסטרליה המערבית בעודו תינוק בן שישה חודשים. הוא גדל ברוקינגהאם, אחד מפרברי פרת'. אמו, ז'אן ג'יי (לבית מרטין), היא עקרת בית, ואביו, רונלד וו. וורת'ינגטון, הוא עובד בתחנת כוח. יש לו אחות, לוסינדה.

הוא למד בתיכון לאמנויות ע"ש ג'ון קורטין, ממנה נשר בגיל 17. וורת'ינגטון עבד בעבודות בנייה ובגיל 19 קיבל מלגה ללימודים במכון הלאומי לאמנויות הדרמה אשר ממוקם בסידני.

וורת'ינגטון סיפר כי בגיל 30 הוא מכר את רוב רכושו ונותר עם 2,000$ על שמו. הוא קנה רכב והתגורר בו עד לתפקידו המצליח בסרט "אווטאר".

קריירה
בשנת 2000, התארח בפרק בסדרה "ג'אג". ב-2002, הופיע בסרט "מלחמתו של הארט", וב-2005 בסרט "שחרור בעורף האויב". בשנת 2006, הוא הופיע בתפקיד הראשי בעיבוד הקולנועי למחזה הנודע מקבת'. בשנת 2007, שיחק בסרט אימה אוסטרלי בשם "הטורף".

בשנת 2009 הוא כיכב בסרטו של ג'יימס קמרון "אווטאר" ובסרט "שליחות קטלנית: התעוררות".

בשנת 2010, הוא שיחק בסרט עטור האפקטים "התנגשות הטיטאנים". באותה שנה הוא דיבב את דמותו של קפטן אלכס מסון במשחק הווידאו "Call of Duty: Black Ops".

בשנת 2011 שיחק בסרט "החוב" המתאר את סיפורם של שלושה סוכני מוסד הנשלחים לברלין ללכוד פושע מלחמה נאצי. בנובמבר אותה שנה, הופיע בפרסומת למשחק הווידאו "Call of Duty: Modern Warfare 3" לצידם של דווייט הווארד וג'ונה היל.

בשנת 2012, שיחק בסרט ההמשך "זעם הטיטאנים" לצידו של ליאם ניסן וכיכב בסרט "אדם על הקצה". בשנת 2014, שיחק בסרטים "חבלה" ו"עוגה" לצידה של ג'ניפר אניסטון.

בשנת 2017 גילם את מאק בסרט הדרמה "הבקתה" לצד אוקטביה ספנסר ואליס בראגה. בנוסף באותה שנה,

כיכב בסרט מותחן האקשן "טרף קל" לצידה של אודיה רש, ובבימויו של ג'ונתן מוסטו.

בספטמבר 2024 פורסם כי וורת'ינגטון לוהק לסרט "First Warrior" של וורוויק תורנטון, העוסק בלוחם ההתנגדות האבוריג'יני פמולווי.

חייו האישיים
ב-18 באוקטובר 2013, וורת'ינגטון אישר כי הוא נמצא במערכת יחסים עם הדוגמנית האוסטרלית לארה בינגל. הם נישאו ב-28 בדצמבר 2014; בנם הבכור, רוקט, נולד ב-2015. בשנת 2016, לבינגל ולוורת'ינגטון נולד בן נוסף. בשנת 2020 הודיעו בני הזוג על לידת ילדם השלישי, בן נוסף.

ב-23 בפברואר 2014, וורת'ינגטון נעצר בניו יורק על תקיפה, לאחר שהכה את צלם הפפראצי שינג לי, שעקב אחרי בינגל כדי לקבל "תמונה מושלמת". וורת'ינגטון שוחרר בתחילה עם זימון לבית המשפט, בעוד לי נעצר באשמת סיכון פזיז, תקיפה והטרדה.

ב-26 בפברואר 2014 הופיע וורת'ינגטון בבית המשפט הפלילי במנהטן, שם נצטווה להתרחק מלי המשך שישה חודשים. התיק נדחה; עד 8 במאי 2014, כאשר השחקן יעמוד לדין של תקיפה בדרגה שלישית, ניסיון תקיפה והטרדה.

ב-1 באפריל 2014, לי האשים את בינגל על תחילת הקרב וקרא לעצור אותה. מאוחר יותר באותו חודש, וורת'ינגטון השיג עסקת שחרור על תנאי באשמת תקיפה בעבירה, לפיכך; הימנעות מכל עונש מאסר, בעוד שהאישומים נגד לי בוטלו "למען הצדק". לאחר מכן, לי הגיש תביעה אזרחית של 3.7 מיליון דולר נגד וורת'ינגטון, אשר הוכרעה מחוץ לבית המשפט לפני שהועמד למשפט בספטמבר 2015.

 פילמוגרפיה 
 קולנוע 
+שנהסרטתפקידהערות2000Bootmenמיטשל אוקדן2002בחירתו של הארטB.J "דיפוט" גידריDirty Deedsדארסי ריאן2003Gettin' Squareבארי "ווטסי" ווירת'2004Enzoסרט קצר; במאי, תסריטאי וצלםגלגול באווירג'וThunderstruckרוני2005שחרור בעורף האויבלוקאסFink!אייבל2006מקבת'לורד מקבת' (אנ')2007הטורףניל קלי2009שליחות קטלנית: התעוררותמרקוס רייטאווטארג'ייק סאלי (אנ')2010התנגשות הטיטאניםפרסאוסאתמול בלילהמייקל רידLove & Distrustמיילס2011שדות ההרג של טקססמייק סודרהחובדייוויד פרץ הצעיר2012אדם על הקצהניק קסידיזעם הטיטאניםפרסאוס2013Driftג'יי בי2014חבלהג'יימס "מונסטר" מאריעוגהרוי קולינסחדר המסתורמוזס2015Paper Planesג'ק ווברלחטוף את פרדי הייניקן (אנ')וילם הולידר (אנ')אוורסטגיא קוטר2016הסרבןקפטן גלובר2017הבקתהמאק פיליפסטרף קלסטיבן לוקאס2018פרויקט טיטאן ריק ג'נסן2019סדקריי מונרו2021לנסקידייוויד סטוןThe Last Sonאייזק2022אווטאר: דרכם של המיםג'ייק סאלי (אנ')מועמד פרס סאטורן לשחקן הטוב ביותר (2024)9 Bulletsג'ק2023Simulantקסלר2024ליפטהאקסליהורייזון: סאגה אמריקאיתטרנט גפהארדטדיבוק על הסט (אנ')ג'והרוצחת (אנ')פיןנשימה אחרונה (אנ')לוקאס2025אווטאר: אש ואפרג'ייק סאלי (אנ')Zero A. D.אנטיפטרוס בן הורדוסTBARelayTransfusionSeacoleתומאס דייCounterPlay

 טלוויזיה 
+שנהסדרהתפקידהערות2000ג'אגדאנסמורפרק: "Boomerang: Part 1"Water Ratsפיליפ צ'מפיוןפרק: "Able to Leap Tall Buildings"Blue Heelersשיין דונובןפרק: "Bloodlines"2004הדרך לאהובהווארד לייט10 פרקים2005The Surgeonד"ר סאם דאשתפקיד ראשי; 8 פרקים2006Two Twistedגאס רוג'רספרק: "Delivery Man"2015Deadline Gallipoliפיליפ שולרמיני-סדרה
גם מפיק בפועל2017מצודג'יימס ר. פיצג'רלד (אנ')תפקיד ראשי; 7 פרקים2021Firesגלן פינדלי2 פרקים2022תחת נס השמייםרון לפרטימיני-סדרה

 קישורים חיצוניים 




הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אוסטרלים
קטגוריה:זוכי פרס ACTAA: השחקן הטוב
קטגוריה:מהגרים מבריטניה לאוסטרליה
קטגוריה:זוכי פרס סאטורן לשחקן ראשי בקולנוע
קטגוריה:אוסטרלים שנולדו ב-1976
קטגוריה:אנגלים שנולדו ב-1976